Diari Oficial de la Generalitat Valenciana


Sumari del DOGV 3526, del 28-06-1999 (1999/4744)

ACORD de 27 d'abril de 1999, de la Comissió Territorial d'Urbanisme de València, relatiu a la modificació número 27, reordenació del carrer, del Pla General d'Ordenació Urbana de Llíria.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4744


Data del document
:   27-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Llíria
    * pla d'urbanisme

ACORD de 27 d'abril de 1999, de la Comissió Territorial d'Urbanisme de València, relatiu a la modificació número 27, reordenació del carrer, del Pla General d'Ordenació Urbana de Llíria. [1999/M4744]
  
Vist l'expedient remés per l'Ajuntament de Llíria referit a la modificació número 27, reordenació del carrer, del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte se sotmeté a informació pública mitjançant acord del Ple de l'Ajuntament en sessió del dia 22 de desembre de 1998. Després del pertinent període d'exposició pública, en el qual no es presentaren al·legacions, s'entén aprovat provisionalment pel mateix òrgan amb data 9 de març de 1999. L'expedient complet té entrada en el Registre de la Comissió Territorial d'Urbanisme de València amb data 8 de febrer 1999.
  
Segon
  
El projecte consta de memòria, conveni urbanístic i plans d'informació i d'ordenació.
  
Tercer
  
L'objecte de la modificació és la reordenació viària del tram final del carrer del Pla de l'Arc, en la seua connexió amb el carrer dels Censals, que comporta amb si mateix les actuacions següents:
  
- Supressió de part dels vials en projecte número 6 i sense número.
  
- Creació d'un nou carrer, lleugerament desplaçada cap al nord, respecte del carrer en projecte sense número que se suprimeix.
  
- Creació d'una xicoteta rotonda al final de l'avinguda dels Furs.
  
La modificació es justifica en la firma d'un conveni entre l'Ajuntament i la mercantil Repsol, pel qual la citada empresa finança unes obres d'urbanització municipals i, posteriorment, es produeix una permuta de terrenys entre les entitats firmants. A més, la reordenació també es justifica per la necessitat d'adequar el nuc viari a la prolongació del carril bici que la Conselleria d'Obres Públiques, Urbanisme i Transports realitza per a connectar el nucli urbà amb el parc de Sant Vicent.
  
Quart
  
Llíria té el Pla General d'Ordenació Urbana aprovat definitivament per la Comissió Territorial Provincial d'Urbanisme en sessió del 25 de novembre de 1985, i s'han tramitat fins a la data gran nombre de modificacions, cosa que, unit a l'obsolet de l'instrument de planejament general vigent, ha produït que per la Comissió Territorial d'Urbanisme de València s'indicara a l'Ajuntament la procedència de procedir a la revisió del Pla General.
  
Cinqué
  
La Comissió Informativa de la Comissió Territorial d'Urbanisme de València, en sessió del 21 d'abril de 1999 emeté un informe relatiu al projecte que tractem, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
Quart
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels Plans Generals i de les seues modificacions de municipis de menors de 50.000 habitants, de conformitat amb allò que s'ha disposat en l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 27 d'abril de 1999, acorda:
  
Aprovar definitivament la modificació número 27, reordenació del carrer, del Pla General d'Ordenació Urbana de Llíria.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de recepció de la present notificació.
  
Tot això sense perjuí que es puga exercir qualsevol altre recurs que s'estime oportú.
  
València, 27 d'abril de 1999.- El secretari de la Comissió Territorial d'Urbanisme: José Manuel Palau Navarro.